CELEX: 32008D0134
Language: hr
Date: 2008-02-18 00:00:00
Title: Odluka Vijeća 2008/134/ZVSP od 18. veljače 2008. o provedbi Zajedničke akcije 2005/797/ZVSP o Policijskoj misiji Europske unije za Palestinska područja

18/Sv. 013
            
            
               HR
            
            
               Službeni list Europske unije
            
            
               110
            
         32008D0134
   
               L 043/38
            
            
               SLUŽBENI LIST EUROPSKE UNIJE
            
            
               18.02.2008.
            
         
      ODLUKA VIJEĆA 2008/134/ZVSP
   od 18. veljače 2008.
   o provedbi Zajedničke akcije 2005/797/ZVSP o Policijskoj misiji Europske unije za Palestinska područja
   VIJEĆE EUROPSKE UNIJE,
   uzimajući u obzir Zajedničku akciju Vijeća 2005/797/ZVSP od 14. studenoga 2005. o Policijskoj misiji Europske unije za Palestinska područja (1), a posebno njezin članak 14. stavak 2., u vezi s drugom alinejom članka 23. stavka 2. Ugovora o Europskoj uniji,
   budući da:
   
               (1)
            
            
               Vijeće je 14. studenoga 2005. donijelo Zajedničku akciju 2005/797/ZVSP o osnivanju Policijske misije Europske unije za Palestinska područja (EUPOL COPPS) za razdoblje od tri godine. Operativna faza misije EUPOL COPPS započela je 1. siječnja 2006.
            
         
               (2)
            
            
               Vijeće je 20. studenoga 2006. donijelo Odluku 2006/807/ZVSP (2) o utvrđivanju konačnog proračuna za EUPOL COPPS za godinu 2007.
            
         
               (3)
            
            
               Vijeće je 6. prosinca 2007. donijelo Odluku 2007/808/ZVSP kojom se predviđa da se proračunom pokriju i izdaci povezani s Misijom od 1. siječnja 2007. do 29. veljače 2008.
            
         
               (4)
            
            
               U skladu s člankom 1. stavkom 2. Odluke 2007/808/ZVSP, Vijeće do 29. veljače 2008. treba donijeti odluku o konačnom proračunu misije EUPOL COPPS za razdoblje od 1. ožujka 2008. do 31. prosinca 2008.,
            
         ODLUČILO JE:
   Članak 1.
   Financijski referentni iznos namijenjen pokrivanju izdataka povezanih s Policijskom misijom Europske unije za Palestinska područja (EUPOL COPPS) od 1. ožujka 2008. do 31. prosinca 2008. iznosi 5 000 000 EUR.
   Članak 2.
   Ova Odluka proizvodi učinke na dan donošenja.
   Članak 3.
   Ova se Odluka objavljuje u Službenom listu Europske unije.
   
      Sastavljeno u Bruxellesu 18. veljače 2008.
      
         
            Za Vijeće
         
         
            Predsjednik
         
         D. RUPEL
         
      
   
   
      (1)  SL L 300, 17.11.2005., str. 65.
   
      (2)  SL L 329, 25.11.2006., str. 76. Odluka kako je izmijenjena Odlukom 2007/808/ZVSP (SL L 323, 8.12.2007., str. 56.).